Suchinthana/ta-wikipedia huggingface dataset:
தேசிய பசுமைப்படை

தேசிய பசுமைப்படை (National Green Corps) இந்தியாவின் சுற்றுச்சூழல் மற்றும் வனத்துறை அமைச்சகத்தின் ஒரு திட்டமாகும். இந்த அமைப்பு 1,20,000 பள்ளிகளை உள்ளடக்கியுள்ளது. இது இந்தியாவில் அனைத்து பள்ளிகளிலும் செயல்பட்டு வரும் சுற்றுச்சூழல் அமைப்பு ஆகும். ஒவ்வொரு பள்ளியிலும் 30 முதல் 50 மாணவர்களை கொண்டு தேசிய பசுமைப் படை செயல்பட்டு வருகிறது. இதன் நோக்கம் பள்ளி மாணவர்கள் மூலம் மரங்களை நடுவதும் மற்றும் சுற்றுச்சூழலை பாதுக்கப்பதும் ஆகும். இந்த மாணவர்கள் பல்லுயிர் பாதுகாப்பு, நீர் பாதுகாப்பு, கழிவு மேலாண்மை, நெகிழி  விழிப்புணர்வு மற்றும் மறுசுழற்சி, ஆற்றல் பாதுகாப்பு, நில பயன்பாட்டு திட்டமிடல் மற்றும் வள மேலாண்மை தொடர்பான நடவடிக்கைகளில் பங்காற்றுகின்றனர்.

உள்ளூரில் காணப்படும் குறிப்பிட்ட சிக்கல்கள் பசுமைப் படை மாணவர்களால் கவனம் செலுத்தப்படுகின்றன. பொதுமக்களின் கவனத்தையும் ஆதரவையும் ஈர்ப்பதற்காக, தேசிய பசுமைப் படையானது இளம் பெண்கள் மற்றும் சிறுவர்களுடன் சுற்றுச்சூழல் விழிப்புணர்வு நடவடிக்கைகள் மற்றும் சுற்றுச்சூழல் காரணங்களுக்காக அல்லது சுற்றுச்சூழல் தலையீட்டிற்காக வெளிச்செல்லும் நடவடிக்கைகளை மேற்கொள்கின்றனர். நீர் சேகரிப்பு, குறுங்காடுகள், தோட்டம், நெகிழி மேலாண்மை, மக்கும் குப்பைகளை உரமாக்குதல் ஆகியவை தேசிய பசுமைப் படை பள்ளி சுற்றுச்சூழல் படைளில் முக்கியமான செயல்பாடுகளாகும். இந்த தேசிய பசுமைப் படை பள்ளி சுற்றுச்சூழல் மன்றம், சுற்றுச்சூழல் விழிப்புணர்வை ஊடகமாகப் பயன்படுத்தி இந்தியாவில் தேர்ந்தெடுக்கப்பட்ட பள்ளிகள் மூலம் சுற்றுச்சூழல் ஒழுக்கம் மற்றும் சுற்றுச்சூழல் பொறுப்பை ஊக்குவிக்கின்றன.

இந்தியாவில் உள்ள 250 மாவட்டங்களில் ஒவ்வொன்றும் சுமார் 250 தேசிய பசுமைப் படை மற்றும்  சுற்றுச்சூழல் மன்றம்  உள்ளன. இந்த தேசிய பசுமைப் படைகளுக்கு ஆண்டு மானியமாக ரூ.5000 வழங்கப்படுகிறது. இந்திய மாநிலங்கள் ஒவ்வொன்றும் இந்தத் திட்டத்தை செயல்படுத்தும் ஒரு மாநில ஒருங்கிணைப்பு அதிகாரியைக் கொண்டுள்ளனர்.

வரலாறு
இந்தியாவில் தமிழ்நாட்டில்  1998ஆம் ஆண்டு இத்திட்டம் தொடங்கப்பட்டது. முதலில் மூன்று மாவட்டங்களில் 170 பள்ளிகள் மற்றும் 10 கல்லூரிகளில் சூழல் மன்றங்கள் துவங்கப்பட்டு அதன் பின்னர் மாவட்டந்தோறும் 40 பள்ளிகள் வீதம் 1200 பள்ளிகளுக்கு விரிவுப்படுத்தப்பட்டது. தற்போது சூழல் மன்றங்கள் செயல்பட்டு வருகின்றன. இதனைத் தொடர்ந்து சுற்றுச்சூழல் குறித்த விழிப்புணர்வுப் பணிகளை செயல்படுத்தி வருகிறது. பின்னர் மத்திய அரசின் சுற்றுச்சூழல் மற்றும் வனத்துறை தேசிய பசுமைப்படை என்னும் திட்டத்தினை 2002 ஆம் ஆண்டு ஏற்படுத்தி தமிழ்நாட்டின் 32 மாவட்டங்களிலும் மாவட்டத்திற்கு 250 பள்ளிகள் வீதம் 8000 அரசு உயர்நிலை மற்றும் மேல்நிலைப்பள்ளிகள், அரசு உதவி பெறும் உயர்நிலை மற்றும் மேல்நிலைப்பள்ளிகள், பதின்மப் பள்ளிகளில், சூழல் மன்றங்கள் நிறுவப்பட்டு சுற்றுச்சூழல் விழிப்புணர்வு மற்றும் பாதுகாப்புப் பணிகள் நடைமுறைப் படுத்தப்படுகிறது.

மேற்கோள்கள்

வெளி இணைப்புகள் 

 http://envfor.nic.in/divisions/ee/ngc/index_ngc.html

இந்தியாவில் கல்வி
சூழலியல் அமைப்புகள்
துப்புரவு முடிந்த கன்னியாகுமரி மாவட்ட ஆசிரியர்கள் தொடங்கிய கட்டுரைகள்
குழ. கதிரேசன்

குழ.கதிரேசன் (பிறப்பு: அக்டோபர் 17, 1949) என்பவர் குழந்தைகளுக்கான கதை, கவிதை எழுதியவர். கவிஞர், எழுத்தாளர், பதிப்பாளர். சிறார் இலக்கியப் படைப்பாளி, சிறார் பாட நூல்கள் ஆசிரியர் என பன்முகங்களுடன் அறியப்படுகிறார்.

இளமைப் பருவம் 
இவரின் பெற்றோர் சு. கதி. குழந்தையன் - செல்லம்மை ஆவர். இவர் அக்டோபர் மாதம் பதினேழாம் நாள் 1949 ஆம் ஆண்டு பிறந்தார். இவரின் ஊர் இராயவரம். இது புதுக்கோட்டை மாவட்டத்தில் உள்ளது.

இலக்கியப் பணி 
குழ. கதிரேசன் முந்நூற்றுக்கும் மேற்பட்ட தமிழ் நூல்களை வெளியிட்டுள்ளார். ஒலிப்பேழைகள் பல தயாரித்து மழலையர்களுக்கென வழங்கியுள்ளார்.

நூல்கள்
எலி கடித்த பூனை
பேசும் கிளியே
கூட்டாஞ்சோறு
மழலையர் தமிழ்
மழலைப் பூக்கள்
சிரிக்கும் மழலை
பூச்செண்டு
பாடுவோம் அறிவியல்
பாட்டுத்தோட்டம்

விருதுகள் 
தமிழ் மொழியில் 2016–ஆம் ஆண்டுக்கான பால சாகித்திய அகாதமி விருது பெற எழுத்தாளர் குழ.கதிரேசன் தேர்வாகினார். ஒட்டுமொத்த குழந்தைகள் இலக்கிய பங்களிப்பை வழங்கியதற்காக இந்த விருது இவருக்கு வழங்கப்பட்டது.

மேற்கோள்கள் 

தமிழகக் கவிஞர்கள்
தமிழக எழுத்தாளர்கள்
புதுக்கோட்டை மாவட்ட நபர்கள்
பால சாகித்திய அகாதமி விருது பெற்றவர்கள்
தமிழ்நாடு சர்க்கரைக் கழகம்

தமிழ் நாடு சர்க்கரைக் கழகம் (Tamil Nadu Sugar Corporation Limited-TASCO) என்பது இந்தியாவில் உள்ள மாநிலமான தமிழ்நாட்டில் அமைந்துள்ளது. இது தமிழ்நாடு அரசு சார்பாக செயல்படுகிறது. இது சர்க்கரை, வெல்லம் மற்றும் மின்சார சக்தி உற்பத்தி செய்யப் பயன்படுகிறது.

வரலாறு 
நலிவுற்ற சர்க்கரை ஆலைகளை அரசு எடுத்து நடத்துவதற்காக தமிழ்நாடு சர்க்கரைக் கழகம் (TNSCO) 1974 ஆம் ஆண்டில் ஏற்படுத்தப்பட்டது.

தமிழ் நாடு சக்கரைக் கழகத்தின் பணிகள் 
தமிழ்நாடு சர்க்கரைக் கழகத்தின் கீழ் அறிஞா் அண்ணா சர்க்கரை ஆலை மற்றும் மதுரா சர்க்கரை ஆலை என இரு ஆலைகள் இருந்தன. இதில் 
மதுரா சர்க்கரை ஆலை மூடப்பட்டுவிட்டது.

மதுரா சர்க்கரை ஆலை 
அமைவிடம் - பாண்டியராஜபுரம், மதுரை
நிலை - கரும்புவரத்து குறைந்ததால் நீண்டகாலமாக மூடப்பட்டது.

அறிஞா் அண்ணா சர்க்கரை ஆலை 
இடம் - குருங்குளம் மேல்பதி கிராமம், கந்தர்வக்கோட்டை தாலுக்கா, தஞ்சாவூர் மாவட்டம்
தொடக்கம் - 1976 - 1977
கொள்ளளவு - 2500 டிசிடி
இது பொதுத்துறை சர்க்கரை ஆலை ஆகும்.

பெரம்பலூர் சர்க்கரை ஆலை 
பெரம்பலூர் சர்க்கரை ஆலையானது,  தமிழ்நாடு சர்க்கரை கழகத்தின் துணை நிறுவனம் ஆகும்.
இடம் - எறையூர் பெம்பலூர் மாவட்டம்
தொடக்கம் - 28-02-1978
கொள்ளளவு - 2500 டிசிடி

மேற்கோள்கள்

வெளியிணைப்புகள் 
 TASCO - Official Website 

தமிழ்நாடு அரசு நிறுவனங்கள்
சென்னை நிறுவனங்கள்
கரு பழனியப்பன்

கரு பழனியப்பன் (Karu Palaniappan மார்ச் 6,1972) தமிழ்த் திரைப்பட இயக்குநரும் நிகழ்ச்சித் தொகுப்பாளரும் ஆவார்.

வாழ்க்கைக் குறிப்பு 
இவர் காரைக்குடியில் பிறந்து வளர்ந்தார். இவரது பெற்றோர் பால சின்ன கருப்பையா மற்றும் நாகம்மையாவர். அவர்களின் 3 குழந்தைகளில் இவர் மூத்தவர். குழந்தைப் பருவத்திலிருந்தே பழனியப்பனை புத்தகங்கள் ஈர்த்தன. இவரது அப்பா சின்ன கருப்பையா, வர்த்தகர் மற்றும் ஒரு தீவிர வாசகர் ஆவார். கண்ணதாசன், ஜெயகாந்தன் மற்றும் அசோகமித்திரன் போன்ற பரவலாக அரியப்பட்ட எழுத்தாளர்களின் படைப்பை வாசிப்பதை ஆர்வமாகக் கொண்டிருந்தார். தனது தந்தையிடமிருந்து வாசிக்கும் பழக்கத்தைப் பெற்றார். புத்தகங்களை வாசிப்பதில் இருந்த அவரது விருப்பம் பின்னர் பிற மொழிகளைக் கற்றல், நடிப்பு மற்றும் உரையாடல் ஆகியவற்றில் அவரது திறமைகளை வளர்த்தது.

மதுரை ஏழாம் நாள் அட்வென்டிஸ்ட் பள்ளியில் கல்வி பயின்ற பிறகு, மதுரை அமெரிக்கன் கல்லூரியில் இளங்கலை ஆங்கில இலக்கியம் படித்து, மதுரை தியாகராஜ கல்லூரியில் இலக்கியத்தில் முதுகலைப் பட்டமும் பெற்றார். தமிழ் இலக்கியம் மீதான தீவிரமான நாட்டத்தினால் விகடன் குழும இதழ்களில் மாணவர் பயிற்சியில் சேர்ந்தார்.

1994 ஆம் ஆண்டிலிருந்து திரைப்பட துறையில் பங்காற்றி வருகிறார். பார்த்திபன் உடன் புள்ள குட்டிக்காரன், மற்றும் ஹவுஸ் புல் ஆகிய படங்களில் பணியாற்றினார். துள்ளாத மனமும் துள்ளும், பெண்ணின் மனதைத் தொட்டு, பூவெல்லாம் உன் வாசம் ஆகியவற்றில் இயக்குநர் எழிலிடம்  பணிபுரிந்தார்.

சொந்த வாழ்க்கை 
பியா என்பவரைத் திருமணம் செய்து கொண்டார். இனியா (மகள்) மற்றும் தயா (மகன்) ஆகிய இரு குழந்தைகளும் உள்ளனர்.

தொழில் 
கரு பழனியப்பன் இயல்பாகக் கதை சொல்லக்கூடிய நேர்த்திக்காக அறியப்படுகிறார். முதல் தமிழ்த் திரைப்படமான பார்த்திபன் கனவு (2003) படத்தில், ஸ்ரீகாந்த் - சினேகா நடித்துள்ளனர். இத்திரைப்படம் விமர்சகர்களிடமிருந்து பாராட்டைப் பெற்றது. 2005 இல் “அசோகமித்திரன்” என்ற பெயரில் ஆரம்பித்த திரைப்படம் நின்றுபோனது.  பின்னர் அவர் அதே திரைப்படத்தை 2012 ஆம் ஆண்டில் ஒரு புதிய குழு மற்றும் அருள்நிதி (முன்னணி கதாபாத்திரம்) கொண்டு தொடங்கினார், இருப்பினும் இரண்டு மாத கால படப்பிடிப்புக்குப் பிறகு, படம் மீண்டும் ரத்து செய்யப்பட்டது. இயக்குநர் மற்றும் நடிகரக 2013 ஆம் ஆண்டின் பிற்பகுதியில் இந்தத் திட்டத்தை புதுப்பிக்க முயன்றார், ஆனால் மீண்டும் வெற்றி பெறவில்லை. இதேபோல் மற்றொரு திட்டம், அமீர் மற்றும் ராஜ்கிரண் நடிப்பில் பாண்டிய வம்சம், தயாரிப்பு தொடங்கிய பின்னர் நின்றுபோனது.

விஷால் நடித்த இவரது இரண்டாவது படமான சிவப்பதிகாரம் வணிக ரீதியிலும் விமர்சன ரீதியிலும் வெற்றி பெற்றது. "பிரிவோம் சந்திப்போம்" குடும்ப பார்வையாளர்களின் முக்கிய கவனத்தைப் பெற்றது. இவரது அடுத்த படமான மந்திரப் புன்னகையில் கதாநாயகனாக அறிமுகமானார், ஸ்ரீகாந்த் கதாநாயகனாக நடித்த சதுரங்கம் திரைப்படம் 2006 ல் முடிவடைந்தாலும் நீண்ட காலமாக வெளியிடப்படாமலிருந்து கடைசியாக 2011 இல் வெளியிடப்பட்டது. மாதவன் மற்றும் ராஜ் கிரண் ஆகியோர் கரு பழனியப்பனுடன் ஒரு புதிய திரைபப்டத்தில் இணைவதற்காகக் கையெழுத்திட்டனர்.

திரைப்பட வரலாறு

இயக்குனராக

உதவி இயக்குநர் 
 புள்ள குட்டிகாரன் (1995)
 துள்ளாத மனமும் துள்ளும் (1999)
 பெண்ணின் மனதைத் தொட்டு (2000)
 பூவெல்லாம் உன் வாசம் (2001)

விருதுகள் 
 சிறந்த இயக்குநர் விருது, தமிழ்நாடு மாநில விருது (பார்த்திபன் கனவு – 2003)
 சிறந்த கதை ஆசிரியர் விருது, தமிழ்நாடு மாநில திரைப்பட விருது (சதுரங்கம் – 2011)

குறிப்புகள்

வெளி இணைப்புகள் 

தமிழ்த் திரைப்பட இயக்குநர்கள்
வாழும் நபர்கள்
சிவகங்கை மாவட்ட நபர்கள்
1972 பிறப்புகள்
துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்‎
அரசு உயர்நிலைப் பள்ளி, வாரியூர்

வாரியூர் அரசு உயர்நிலைப்பள்ளி கன்னியாகுமரி மாவட்டத்தில் அகஸ்தீஸ்வரம் தாலுகாவில் அஞ்சுகிராமம் பேரூராட்சியில் அமைந்துள்ளது.

பள்ளியின் தோற்றம் 
இப்பள்ளியானது 1946 ஆம் ஆண்டு சூன் மாதம் 3ஆம் தேதி அரசு தொடக்கப்பள்ளியாக ஆரம்பிக்கப்பட்டது. பின்னர் அரசு உயர்நிலைப்பள்ளியாக   1992 ஆம் ஆண்டு ஆகஸ்டு மாதம் 24ஆம் தேதி  தரம் உயர்த்தப்பட்டது.

பயிலும் மாணவர்கள் 
இப்பள்ளியில் 2017-18 ஆம் கல்வியாண்டில் 217 மாணவ மாணவியர் பயின்று வருகின்றனர்.

இயங்கிவரும் அமைப்புகள் 
 சாரணர் இயக்கம்
 செஞ்சிலுவைச் சங்கம்
 நுகர்வோர் மன்றம்

மேற்கோள்கள்

கன்னியாகுமரி மாவட்டத்திலுள்ள அரசுப் பள்ளிகள்
பாலசந்திரா லக்ஸ்மன்ராவ் ஜர்குஹோலி

பாலசந்திர லக்ஷ்மணராவ் ஜர்குஹோலி கர்நாடக மாநிலத்தின் ஒரு இந்திய அரசியல்வாதியாக விளங்குகிறார். அவர் கர்நாடக சட்டமன்றத்தில் அரேபியா தொகுதியின் சார்பில் மூன்று முறை உறுப்பினராக உள்ளார்.

அரசியல் வாழ்க்கை 
பெல்காம் மாவட்டத்தில் அரவாவி தொகுதியில் இருந்து 2004 மற்றும் 2008 ஆம் ஆண்டுகளில் ஜனதா தளம் (மதச்சார்பற்ற) சார்பில் போட்டியிட்டு அவர் கர்நாடகச் சட்டமன்றத்துக்கு தேர்ந்தெடுக்கப்பட்டார். 2013 ஆம் ஆண்டு பாரதிய ஜனதா கட்சித் தேர்தலில் அவர் போட்டியிட்டு அரேபியா தொகுதியில் இருந்து வென்றார்.

அமைச்சகம் 
அவர் H.D. குமாரசுவாமி தலைமையில் 2004, 2008 ஆம் ஆண்டுகளில் அமைந்த கர்நாடக  அரசின்  அமைச்சராக இருந்தார்

வெளி இணைப்புகள் 
 Karnataka Legislative Assembly

மேற்கோள்கள் 

பாரதிய ஜனதா கட்சி அரசியல்வாதிகள்
வாழும் நபர்கள்
துப்புரவு முடிந்த தேனி மாவட்ட ஆசிரியர்கள் தொடங்கிய கட்டுரைகள்
பிரிவு (தாவரவியல்)

தாவரவியலில், பிரிவு (section, ) என்பது  பேரினத்திற்கு கீழும் ஆனால் சிற்றினத்திற்கு மேலும் உள்ள பெயரீட்டுத் தரநிலை ஆகும். துணைப்பேரினம் இருந்தால் தொகுப்பு துணைப்பேரினத்திற்கு கீழ் உள்ள நிலையாகும். மேலும் வரிசை காணப்பட்டால், வரிசையானது பிரிவுக்கு கீழ் நிலையில் காணப்படும். மேலும் பிரிவு இரு துணைப்பிரிவுகளாகப் பிரிக்கப்படுகிறது. 

நூற்றுக்கணக்கான பேரினங்கள் கொண்டிருக்கும் மிகப்பெரிய பேரினங்களை ஒழுங்கமைக்க பிரிவுகள் பயன்படுத்தப்படுகின்றன. சிற்றினங்களின் குழுக்களைப் பிரித்தறிய விரும்பு தாவரவியலாளர் பிரிவு, தொடர்களை புதிய சேர்க்கைகளை தவிர்ப்பதற்காகப் பயன்படுத்தலாம். உ.ம். தொடர்புடைய உயிரினங்களுக்கான பல புதிய இருசொற் பெயரீடுதல்.

உதாரணம்:
 லிலியம் பிரிவு மார்டகன் ரீச்சன்பாக் துருக்கியர்களின் தொப்பி அல்லிகள்
 பிளேஜியோசிலா ஏரியா டெய்லர் என்பது பிளேஜியோசிலா பிரிவின் வகைச் சிற்றினமாகும் பர்சாடே

மேற்கோள்கள் 

தாவர வகைப்பாட்டியல்
துப்புரவு முடிந்த தேனி மாவட்ட ஆசிரியர்கள் தொடங்கிய கட்டுரைகள்
தமிழக ஆசிரியர்கள் தொடங்கிய தாவரவியல் கட்டுரைகள்
சி. மு. மு. அரு. அலமேலு அருணாசலம் உயர்நிலைப் பள்ளி, பனையப்பட்டி

சி. மு. மு. அரு. அலமேலு அருணாசலம் உயர்நிலைப்பள்ளி,பனையப்பட்டி என்பது  இந்தியாவில் உள்ள தமிழ்நாடு மாநிலத்தில் புதுக்கோட்டை மாவட்டம் திருமயம் சரகத்திற்குட்பட்ட பனையப்பட்டி ஊராட்சியில் அமைந்துள்ளது

நிர்வாகம் 
பள்ளியானது பள்ளிக்கல்வித்துறையின் கீழ் மாவட்டக்கல்வி அலுவலர் நிர்வாகத்தில் நவீன வசதிகளுடன் செயல்படுகிறது.

கல்வி 
ஆறாம் வகுப்பிலிருந்து பத்தாம் வகுப்பு வரை இங்கு கல்வி பயிற்றுவிக்கப்படுகிறது. பனையப்பட்டி, மேலப்பனையூர், பளுவினிப்பட்டி, பூவக்கோன்பட்டி, கூடலூர், குலமங்களம், வீரணாம்பட்டி, பூலாம்பட்டி, வடகாடு, பொன்னனூர், விராச்சிலை, குழிபிறை போன்ற அருகில் உள்ள கிராமங்களில் இருந்து மாணவர்கள் இப்பள்ளியில் கல்வி பயில்கின்றனர்.  சுமாராக 250 மாணவ,மாணவியர்கள் இங்கு கல்வி பயில்கின்றனர்.
இப்பள்ளியில் 2015-16 கல்வி ஆண்டில் பத்தாம் வகுப்பில்  100 சதவிகித தேர்ச்சியும், 2016-2017 கல்வி ஆண்டில் 94 சதவிகித தேர்ச்சியும் பெற்றது. சென்ற கல்வி ஆண்டில் 23 மாணவ மாணவியர்கள் 400 மதிப்பெண்களுக்கு மேல் பெற்று சாதனை படைத்தனர். அறிவியல் மற்றும் சமூக அறிவியல் பாடங்களில் தலா 3 மாணவர்கள் முழு மதிப்பெண்கள் பெற்றனர். தரமான கல்வியை வழங்கி வருவதில் பள்ளி பெருமை கொள்கிறது.
தமிழ்நாடு அரசு வழங்கும் 14 வகை நலத்திட்ட உதவிகளையும் மாணவ, மாணவியர்களுக்கு பெற்று வழங்கி வருகிறது.

ஆசிரியர்கள் 
தலைமை ஆசிரியர், மூன்று பட்டதாரி ஆசிரியர்கள்,இரண்டு இடைநிலை ஆசிரியர்கள்,ஒரு நெசவு ஆசிரியர் பணிபுரிந்து வருகிறார்கள்.
இவர்கள் நல்ல முறையில் கல்வி கற்பித்து வருகிறார்கள்.

பணியாளர்கள் 
இப்பள்ளியில் ஒரு இளநிலை உதவியாளரும்,ஒரு அலுவலக உதவியாளரும்,இரண்டு பகுதி நேரப் பணியாளர்களும் பணிபுரிந்து வருகிறார்கள்.

மேற்கோள்கள்

 துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
புதுக்கோட்டை மாவட்டத்திலுள்ள கல்வி நிலையங்கள்
நேரடி முறைகள் (படிகவியல்)

படிகவியலில், நேரடியான முறைகள், சதுர வடிவ அடர்த்திக்கான ஃபூரியர் உருமாற்றத்தின் தறுவாய்களை மதிப்பிடுவதற்கான முறைகளின் குடும்பம் ஆகும். இவ்வழிமுறைகள் பொதுவாக வெவ்வேறு ஃபூரியர் கிளையலைக் கூறுகளின் தறுவாய்களுக்கு இடையில் அமையும் கட்டுப்பாடுகளை அல்லது புள்ளியியல் ஒட்டுறவுத் தொடர்புகளை காட்டுகின்றன. சிதறல் அடர்த்தி நேர்முக உண்மை எண்ணாக இருக்க வேண்டும் என்பதில் இருந்து இது தெரியவருகிறது.

அண்மையில், நேரடி முறைகள் 1000 அனுக்கள் கொண்ட சீரொருமையற்ர அலகு படிகங்கள் உள்ல சிறிய மூலக்கூறுகளின் தறுவாய்களை மதிப்பிட நேரடி முறைகள் விரும்பப்படுகின்றன. என்றாலும் புரதம் போன்ற பெரிய மூலக்கூறுகளுக்குப் பொதுவாக இம்முறைகள் பொருந்துவதில்லை.

பல மென்பொருள் தொகுப்புகள் நேரடி முறைகளை நடைமுறைப்படுத்துகின்றன.

மேற்கோள்கள்

படிகவியல்
துப்புரவு முடிந்த கன்னியாகுமரி மாவட்ட ஆசிரியர்கள் தொடங்கிய கட்டுரைகள்
திருவாழிக்கல்

திருவாழிக்கல் என்பது வைணவக் கோயில்களுக்கு இறையிலியாக தரப்பட்ட நிலங்களின் எல்லையை வரையறுக்கும் கல்லாகும். இந்தக் கல்லில் திருமாலின் அடையாளமான சக்கரம் செதுக்கப்பட்டிருக்கும். இக்கல்வெட்டில் சக்கரம் பொறிக்கப்பட்டிருப்பதால் இதனை சக்கரக்கல் என்பர்.

காணப்படும் இடங்கள்
 முசிறி அருகே மண்பறை கிராமத்தில் ஐந்து அடி உயரமுள்ள திருவாழிக்கல் கண்டறியப்பட்டுள்ளது. 
 ராமநாதபுரம் மாவட்டம் திருப்புல்லாணி ஆதிஜெகநாதப் பெருமாள் கோயில் தெப்பக் குளத்துக்கு அருகே நான்கு அடி உயரமுள்ள திருவாழிக்கல் கண்டறியப்பட்டுள்ளது.  இக்கல்வெட்டு மேல் பகுதி வளைந்து சிகர அமைப்பினை உடையது. இக்கல்லில் திருமாலின் சக்கரம் பொறிக்கப்பட்டுள்ளது. இச்சக்கரம் எட்டு ஆரங்கள் உடையது.
 காளையார்கோயில் -

மேற்கோள்கள்

வெளியிணைப்புகள் 
சக்கரக்கல்
துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்
வைணவ சமயம்
தமிழ் கல்வெட்டுக்கள்
விதை சான்றளிப்பு

விதைச் சான்றளிப்பு என்பது விதை சட்டம் 1966 இன் கீழ் தமிழக அரசு விதைச் சான்றளிப்புத் துறையால் ஏற்படுத்தப்பட்ட சட்டமாகும்.  இதன் வழியாக மரபியல் தூய்மை விதைகளின் அகத் தூய்மை, புறத் தூய்மை கொண்ட தரமான விதைகளை  உழவருக்குத் தர முடிகிறது.  மத்திய, மாநில அரசுகளின் தரமான விதைகளுக்கான தர நிர்ணயம் செய்து  விதைகளை வகைப்பாடு செய்து அதன் வழியாக விதை வழங்கல் நிறுவனங்களை கட்டுப்படுத்துகிறது. மாநில விதைச் சான்றளிப்பு நிறுவனம் விதை வழங்கல் நிறுவனங்களின் விதைகளுக்கு சான்றளிப்பு பணியினை மேற்கொள்கிறது.

விதை வகைகள்
 கரு விதை
 வல்லுநர் விதை
 ஆதார விதை
 சான்று பெற்ற விதை 
என விதை வகைகள் நான்கு வகைப்படும்

மேற்கோள்கள்

துப்புரவு முடிந்த இராமநாதபுரம் மாவட்ட ஆசிரியர்கள் தொடங்கிய கட்டுரைகள்
விதைகள்
தமிழக ஆசிரியர்கள் தொடங்கிய தாவரவியல் கட்டுரைகள்
அலியம் பேரடாக்ஸம்

அலியம் பேரடாக்‌ஸம், சில பூக்கள் நிறைந்த பூண்டு  அல்லது சில பூக்கள் கொண்டது, அமிரில்லி குடும்பத்தில் உள்ள ஆசிய வகை வெங்காயம் ஆகும். இது ஈரான், காகசஸ் மற்றும் துர்க்மேனிஸ்தானின் மலைப்பகுதிகளுக்கு சொந்தமானது.

விளக்கம் 
அலியம் பேரடாக்‌ஸம்முதுகெலும்பு ஒரு சிறிய தனித்த குமிழ் இருந்து உயரம் சுமார் 20-40 செ.மீ. வரை ஒரு ஹெர்பெஸ்ஸெஸ் வற்றாததாக வளர்ந்து வருகிறது. இது 5 முதல் 25 மிமீ வரை அகலமான அலுமினியத்தை விட மிகக் குறைவான இலைகளைக் கொண்டது, ஆனால் இதே போன்ற 'garlicky' மணம். மலர் தண்டு பகுதியிலுள்ள முக்கோணமாகும். மலர்களில் பெரும்பாலானவை சிறிய பல்புகள் அல்லது புல்பர்களால் மாற்றப்படுகின்றன, மேலும் சில (பொதுவாக ஒரே ஒரு) சரியான மலர்கள் வெள்ளை மற்றும் ஹெர்மாபிரைட்.

மேற்கோள்கள் 

வெங்காயத் தாவரப்பேரினம்
தாவரவியல் பெயருடையக் கட்டுரைகள்
நெல் குருத்து பூச்சி

மஞ்சள் தண்டு துளைப்பான் (yellow stem borer) அல்லது அரிசி மஞ்சள் தண்டு துளைப்பான் என்பது நெற்பயிரைத் தாக்கும் சைர்போபாகா பேரினத்தினைச் சார்ந்த அந்துப்பூச்சி சிற்றினமாகும்.

விளக்கம் 
மஞ்சள் தண்டு துளைப்பான் அல்லது அரிசி மஞ்சள் தண்டு துளைப்பான் (சைர்போபாகா இன்செர்டுலாசு) என்பது கிராம்பிடே குடும்பத்தினைச் சாந்த அந்துப்பூச்சி ஆகும். இது ஆப்கானித்தான், நேபாளம், வடகிழக்கு இந்தியா, இலங்கை, வங்காளதேசம், மியான்மர், வியட்நாம், தாய்லாந்து, மலேசியா, சிங்கப்பூர், சுமாத்திரா, சாவகம், போர்னியோ, சுபா, சுலாவெசி, பிலிப்பீன்சு, தைவான், சீனா மற்றும் யப்பான் ஆகிய நாடுகளில் காணப்படுகிறது.

ஆண் பூச்சியானது 18 முதல் 22 மிமீ நீளமும் பெண் பூச்சி 34 மிமீ நீளமும் உடையது. முதிர்வடைந்த ஆண் பூச்சி பெண் பூச்சிகளை விட சிறியவை. ஆண் பூச்சி பழுப்பு நிறமுடையது. முன் இறக்கைகள் இருண்ட செதில்களால் போர்த்தப்பட்டுள்ளன. நரம்புகள் இளஞ்சிவப்பு நிறத்துடன் அடர் வண்ணத்தில் காணப்படும். கீழ் கோணத்தில் கருப்பு புள்ளி காணப்படும்.

சூழலியல் 
இந்தியா, இலங்கை, நேபாலின் சிலபகுதிகளிலும் ஆண்டுதோறும் நெல் விளைச்சலில் பேரழிவை ஏற்படுத்தும் ஒரு பெரிய அரிசிப் பூச்சியாக இது கருதப்படுகிறது. இவை விருந்தோம்பும் தாவர தண்டுகளைத் துளைக்கின்றன. முழு வளர்ச்சியடைந்த இளம் உயிரி பழுப்பு நிறமுடன் மஞ்சள் கலந்த பசுமை நிறமாகக் காணப்படும். இவை 20 மிமீ நீளத்தை அடையவும். முதிர்ச்சியடையும் இளம் உயிரி வெள்ளை நிற கூட்டுப்புழுவினைத் தோற்றுவிக்கும்.

பாதிப்பு
குஞ்சு பொரித்த பிறகு, ஆரம்பக் காலங்களில் இலை உறைகளைத் துளைத்து, உணவுண்பதன் விளைவாக நீளமான மஞ்சள்-வெள்ளை திட்டுகளை ஏற்படுத்துகின்றன. பின்னர் இது நெற்பயிரின் தண்டு மீது படையெடுத்து, தண்டில் குழியில் தங்கித் தண்டு சுவரின் மேற்பரப்பினை உண்ணும். இப்பாதிப்பு வெளிப்புறமாகப் பார்வைக்கான அறிகுறிகளாக தெரிவதில்லை. மிககடுமையான உண்பதால் பாரன்கிமா திசுக்களில் ஆழமான காயம் ஏற்படுகிறது.

நோய்க்கட்டுப்பாடு
உலகெங்கிலும் இவை நெற்பயிரில் அதிகமான சேதத்தினை ஏற்படுத்துவதால், பல கட்டுப்பாட்டு நடவடிக்கைகள் மேற்கொள்ளப்படுகிறது. வேதியியல், இயற், உயிரியல் கட்டுப்பாடு மற்றும் பாரம்பரிய முறைகள் மூலம் இந்தப்பூச்சிகளை கட்டுப்படுத்த ஒருங்கிணைந்த பூச்சி கட்டுப்பாட்டு நடவடிக்கைகள் மேற்கொள்ளப்படுகின்றன. பூச்சி தாக்குதலை எதிர்த்து வளரும் நெல் வகைகள், மரபணு மாற்றப்பட்டு உள்ளூர் அரசாங்கங்கள் மூலம் அறிமுகப்படுத்தப்பட்டுள்ளன. உயிரியல் கட்டுப்பாட்டுக்குள், முட்டை ஒட்டுண்ணிகள் அதிகமாகவும் பரவலாகவும் பயன்பாட்டில் உள்ளன. மூன்று வகை டெலானோமசு, டெட்ராசுடிச்சசு மற்றும் டிரைக்கோடெர்மா ஒட்டுண்ணி இனங்கள் முட்டை, இளம் உயிரி மற்றும் வயதுவந்த அந்துப்பூச்சிகளுக்கு எதிராக மிகவும் பயனுள்ளதாக இந்தியாவின் நாகாலாந்தில் தெரிவிக்கப்பட்டுள்ளது.
கான்செபாலசு லாண்ட்டின்னிசு, எனும் வெட்டுக்கிளி அந்துப்பூச்சி முட்டைகளின் தீவிர வேட்டையாடுகிறது என அறியப்படுகிறது. பல பூச்சி ஒட்டுண்ணிகள், பூஞ்சை, பாக்டீரியாக்கள், தீநுண்மிக்கள் மற்றும் மெர்மெயிட் நெமாட்டோட்களும் இந்த அந்துப்பூச்சியினைக் கட்டுப்படுத்த பயன்படுத்தப்படுகின்றன.

மேற்கோள்கள்

துப்புரவு முடிந்த தேனி மாவட்ட ஆசிரியர்கள் தொடங்கிய கட்டுரைகள்
பூச்சிகள்
தமிழக ஆசிரியர்கள் தொடங்கிய தாவரவியல் கட்டுரைகள்
ச. கி. செட்டூர்

சங்கர கிருஷ்ணா செட்டூர் (S. K. Chettur)(1905-1972) என்பவர் 1959ஆம் ஆண்டு முதல் 1963ஆம் ஆண்டு வரை சென்னை மாநிலத்தின் தலைமைச் செயலாளராகப் பணியாற்றியவர் ஆவார். இவர் சர். சி. சங்கர நாயரின் மருமகன் ஆவார். 1930 முதல் 1950 வரை, இவர் பல சிறுகதைகள் எழுதியுள்ளார்.

மேற்கோள்கள் 

1905 பிறப்புகள்
1972 இறப்புகள்
துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
கே. எம். பாஸ்கரன்

கே. எம். பாஸ்கரன் (அக்கா) என்பவர் தமிழ்த் திரைப்பட துறையில் பணியாற்றும் ஒரு ஒளிப்பதிவாளர் ஆவார். இவர் சென்னைத் திரைப்படக் கல்லூரியில் ஒளிப்பதிவைப் பயின்றார். இவர் திரைப்பட இயக்குநர் / ஒளிப்பதிவார் விஜய் மில்டனின் இணை ஒளிப்பதிவாளராக பணியாற்றினார். இவர் வள்ளினம்  திரைப்படத்தில் ஒளிப்பதிவாளராக தனது வாழ்க்கையைத் தொடங்கினார்.

மேற்கோள்கள் 

1982 பிறப்புகள்
வாழும் நபர்கள்
தமிழ்த் திரைப்பட ஒளிப்பதிவாளர்கள்
துப்புரவு முடிந்த சிவகங்கை மாவட்ட ஆசிரியர்கள் தொடங்கிய கட்டுரைகள்
தமிழ்நாட்டுத் திரைப்பட ஒளிப்பதிவாளர்கள்
வேட்டைப்பெருமாள் கோயில், புதுக்கோட்டை

வேட்டைப்பெருமாள் கோயில் புதுக்கோட்டை நகரிலுள்ள சிவன் கோயிலாகும்.

அமைவிடம் 
இக்கோயில் புதுக்கோட்டையின் பழைய பேருந்து நிலையப் பகுதியில் அமைந்துள்ளது.

சிறப்புகள் 
இக்கோயில் பெருமாள் என்ற போர் வீரனின் நினைவாக கட்டப்பட்டது. இவர் வேட்டையாடுதல், போர்த் தந்திரங்களில் சிறந்து விளங்கினார். சிவகங்கை மன்னரின் அரண்மனையிலிருந்து தெட்சிணாமூர்த்தி கடவுள் விக்கிரகத்தை கவர்ந்து வரும்போது எதிரிகளின் விச அம்பு முதுகில் பாய்ந்து வீழ்ந்த இடமே தற்பொழுது கோயில் உள்ள இடமாகும். அவ்வீரனின் நினைவாக புதுக்கோட்டை மன்னர் இக்கோயிலைக் கட்டினார். ஆடி மாத கடைசி வெள்ளிக்கிழமையில் திருவிழா மற்றும் அன்னதானம் நடைபெறுகிறது.

விழாக்கள் 
இக்கோயிலில் திருவாதிரையையொட்டி விழா நடைபெறுகிறது.

மேற்கோள்கள் 

புதுக்கோட்டை மாவட்டத்திலுள்ள சிவன் கோயில்கள்
துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
ஆற்றூர் ரவிவர்மா

ஆற்றூர் ரவிவர்மா (Attoor Ravi Varma, 27 திசம்பர் 1930 – 26 சூலை 2019) மலையாள மொழியின் முன்னோடியான புதுக்கவிஞர் ஆவார். இலக்கிய உலகிற்கு வழங்கிய பங்களிப்பிற்காக கேந்திர சாகித்திய அகாதமி விருது பெற்றவர்.

வாழ்க்கைக் குறிப்பு
திரிச்சூர் அருகே ஆற்றூர் என்ற ஊரில் பிறந்தார். மலையாளம் பி. ஏ ஆனர்ஸ் படித்துக்கொண்டிருக்கும்போது இந்திய விடுதலை இயக்கத்தில் ஈடுபட்டார். பின்னர் இடதுசாரியானார். தலைமறைவுப் போராளியாக இருவருடம் இருந்தார். இந்தியாவுக்கு சுதந்திரம் கிடைத்த பின்னர் சென்னை பல்கலைக்கழகத்தில் மலையாளப் பேராசிரியராக பணியாற்றினார். பின்பு கேரளத்தில் தலைசேரி பிரண்ணன் கல்லூரி மலையாளப் பேராசிரியராக ஆனார்.

இரவிவர்மா மலையாளத்தில் புதுக்கவிதைகளை எழுதிய முன்னோடிகளான அய்யப்ப பணிக்கர், சுகதகுமாரி, ஆர். ராமச்சந்திரன், சச்சிதானந்தன் , என். என். கக்காடு ஆகியோரின் வரிசையில் வரக்கூடியவர். 1962இல் வெளிவந்த புதுமுத்ரகள் என்ற புதுக்கவிதை தொகுதி மலையாளத்தில் புதுக்கவிதை இயக்கத்தை ஆரம்பித்து வைத்தது.

இவர் எம். கோவிந்தனால் கவரப்பட்டவர். மலையாளத்தை தமிழுடன் தொடர்புபடுத்தி சிந்திக்கக்கூடிய மரபை சார்ந்தவர். தமிழ் எழுத்தாளர்களான புதுமைப்பித்தன், சுந்தர ராமசாமி, மனுஷ்யபுத்திரன், சல்மா, தேவதேவன் மற்றும் ஜெயமோகன் போன்றவர்களின் படைப்புகளை மலையாளத்தில் மொழிபெயர்த்திருக்கிறார். அத்துடன் கம்ப ராமாயணம் போன்ற செவ்வியல் இலக்கியத்தையும் மொழிபெயர்த்துள்ளார். இவரது புதுக்கவிதைகள் இசையற்றவை. நேரடியானவை. கற்பனாவாதப் பண்பு இல்லாத யதார்த்தவாத கவிதைகள்

தமிழில் இருந்து தொடர்ந்து மலையாளத்துக்கு மொழியாக்கங்கள் செய்து வருகிறார். மொழியாக்கத்துக்கான கேந்திர சாகித்ய அக்காதமி விருது 1997ல் கிடைத்தது. கவிதைக்கான கேந்திர சாகித்ய அகாதமி விருது 2001ல் கிடைத்தது.

மொழிபெயர்ப்புகள்  
 ஜேஜேசில குறிப்புகள். (சுந்தர ராமசாமி)
 ஒருபுளியமரத்தின் கதை (சுந்தர ராமசாமி)
 நாளை மற்றுமொரு நாளே (ஜி நாகராஜன்)
 இரண்டாம் ஜாமங்களின் கதை (சல்மா)
 புதுநாநூறு, 400 தமிழ்க்கவிதைகள்
 பக்திகாவியம் (சைவ நாயன்மார்கவிதைகள்)

கவிதை படைப்புகள் 
  ஆற்றூர் ரவி வர்மாவுடை கவிதைகள் பாகம்-1(1957-1994), கோட்டயம்: டி. சி. புக்ஸ், 1995. 
 ஆற்றூர் ரவி வர்மாவுடை கவிதைகள்பாகம்-2(1995-2003), கோட்டயம்: டி. சி. புக்ஸ், 2003.

விருதுகள் மற்றும் பரிசுகள்  
1996: ஆற்றூர் ரவி வர்மாவுடை கவிதைகள் பாகம்-1  கேரள சாகித்திய அகாடமி விருது (கவிதை)
1997:  ஆஸான் விருது-சென்னை ஆஸான் சமிதி
2001 ஆற்றூர் ரவி வர்மாவுடை கவிதைகள் கேந்திரா சாகித்திய அகாடமி விருது (கவிதை)
2005: ஆற்றூர் ரவி வர்மாவுடை கவிதைகள்பாகம்-2  பி.குன்னிராமன் நாயர் விருது
2012: எழுத்தச்சன் விருது
 கேரளா சாகித்திய அகாதமி மொழிபெயர்ப்பு பரிசு
 கேந்திரா சாகித்திய அகாதமியின் மொழிபெயர்ப்பு பரிசு
 பிரேம்ஜி விருது
 ஈ. கே. திவாகரன் போத்தி விருது
 மகாகவி பந்தளம் கேரள வர்மா கவிதை விருது

மேற்கோள்கள்

வெளி இணைப்புகள் 
 ஆற்றூர் ரவிவர்மா கவிதைகள்

1930 பிறப்புகள்
2019 இறப்புகள்
மலையாளக் கவிஞர்கள்‎
கேரள எழுத்தாளர்கள்
சாகித்திய அகாதமி விருது பெற்ற மலையாள எழுத்தாளர்கள்
தமிழ்-மலையாளம் மொழிபெயர்ப்பாளர்கள்
குல்திப் சிங்

குல்திப் சிங் (Kuldip Singh, 1 சனவரி 1932 – 25 நவம்பர் 2024) இந்திய வழக்கறிஞரும், இந்திய உச்ச நீதிமன்றத்தின் முன்னாள் உறுப்பினரும் ஆவார். நீதிமன்றத்தில் இருந்து ஓய்வு பெற்ற பின்னர், 2002-2008 தேசிய சீர்திருத்த ஆணைக்குழுவின் தலைமையில் 2001 ஆம் ஆண்டு மக்கள் தொகை கணக்கெடுப்புக்குப் பிறகு இந்தியாவின் அனைத்துப் பகுதியையும் மறுபரிசீலனை செய்தார்.

1955 ல் பஞ்சாப் பல்கலைக் கழகத்திலிருந்து முதல் சட்டப் பட்டமும், 1958 ல் லண்டன் பல்கலைக் கழகத்திலிருந்து இரண்டாம் இடமும் பெற்றார். பின் லண்டனில் உள்ள லிங்கன் இன் இன் லண்டனில் ஒரு பாரிசில் பணியாற்றினார். 1959 இல் இந்தியாவுக்குச் சென்றார்.

சிங், டிசம்பர் 14, 1988 அன்று உச்ச நீதிமன்றத்தில் நியமிக்கப்பட்டார், 1996 டிசம்பர் 21 அன்று ஓய்வு பெற்றார்.

மேற்கோள்கள்

1932 பிறப்புகள்
2024 இறப்புகள்
பஞ்சாப் நபர்கள்
இந்திய உச்ச நீதிமன்ற நீதிபதிகள்
கீதாரி

கீதாரி (Keethari) எழுத்தாளர் சு.தமிழ்ச்செல்வி 2008 ஆம் ஆண்டில் எழுதிய நாவல் ஆகும். முழுக்க முழுக்க மேய்ச்சல் வாழ்க்கை கொண்ட மக்களின் வாழ்க்கைப் பின்னணியை நாவலாக்கியிருக்கிறார். ஆடுமேய்ப்பவர்களின் வாழ்க்கை பற்றிய ஏராளமான நுண்ணிய செய்திகள் நாவலில் இடம்பெற்றுள்ளன. நியூ செஞ்சுரி புத்தக நிறுவனம் புத்தகத்தை வெளியிட்டது.

நாவலின் மையக்கருத்து 
‘கீதாரி” என்பது இடையரைக் குறிக்கும். இந் நாவலில் இடையர்களின் தலைவன் 'கீதாரி' என்னும் சொல்லால் அழைக்கப்படுகிறார். இந்நாவல் முழுக்க இடையர் வாழ்வைச் சித்தரிக்கிறது.

நூலாசிரியர்
எழுத்தாளர் சு. தமிழ்ச்செல்வி  திருத்துறைப்பூண்டியைச் சேர்ந்தவராவார். ஆசிரியராகப் பணியாற்றி வருகிறார். மாணிக்கம், அளம், பொன்னாச்சரம், ஆறுகாட்டுத்துறை, கீதாரி, தொப்புள்கொடி மற்றும் கண்ணகி ஆகிய நாவல்களை எழுதியுள்ளார். இவர் எழுதிய "மாணிக்கம்" எனும் நூல் தமிழ்நாடு அரசின் தமிழ் வளர்ச்சித் துறையின் 2002 ஆம் ஆண்டுக்கான சிறந்த நூல்களில் புதினம் எனும் வகைப்பாட்டில் பரிசு பெற்றிருக்கிறது.

சிறப்பு 
திருச்சி ஈ. வே. ரா. கல்லூரியில் முதுகலைத் தமிழ்ப் பாடத்திட்டத்தில் இந்நாவல் இடம்பெற்றுள்ளது.

மேற்கோள்கள்

துப்புரவு முடிந்த திண்டுக்கல் மாவட்ட ஆசிரியர்கள் தொடங்கிய கட்டுரைகள்
தமிழ்ப் புதினங்கள்
ஜி. பி. வெங்கிடு

ஜி. பி. வெங்கிடு ஓர் இந்திய அரசியல்வாதியும், தமிழ்நாட்டின் முன்னாள் சட்டமன்ற உறுப்பினரும் ஆவார். இவர் 1996 ஆம் ஆண்டு நடந்த சட்டமன்றத் தேர்தலில், கோபிச்செட்டிப்பாளையம் தொகுதியிலிருந்து, திராவிட முன்னேற்றக் கழக வேட்பாளராகப் போட்டியிட்டு, தமிழ்நாடு சட்டமன்றத்திற்குத் தேர்ந்தெடுக்கப்பட்டார்.

இறப்பு 
உடல்நலக்குறைவு காரணமாக கோவையில் உள்ள மருத்துவமனையில் அனுமதிக்கப்பட்டு இருந்த வெங்கிடு சிகிச்சை பலனின்றி 23.09.2020 மாலை 4 மணிக்கு மருத்துவமனையிலேயே காலமானார். அவருக்கு வயது 83.

மேற்கோள்கள் 

அமைச்சர் செங்கோட்டையனை எதிர்த்து வெற்றிபெற்ற தி.மு.க முன்னாள் எம்.எல்.ஏ., ஜி.பி.வெங்கிடு கரோனாவால் மறைவு!

காரு, பங்களா எதுக்குங்க..?- பெட்டிக்கடை நடத்தும் ஒரு முன்னாள் எம்.எல்.ஏ.!

பள்ளியை மூடிவிடாதீர்கள்!

பெட்டிக்கடையிலிருந்து ஒரு எம்.எல்.ஏ...

பொதுமக்களின் சேவகராகத் திகழ்ந்த முன்னணிச் செயல்வீரர் ஜி.பி.வெங்கிடு

2020 இறப்புகள்
இருபதாம் நூற்றாண்டு இந்திய அரசியல்வாதிகள்
திராவிட முன்னேற்றக் கழக அரசியல்வாதிகள்
துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
11 ஆவது தமிழ்நாடு சட்டமன்ற உறுப்பினர்கள்
உளுந்து பயிரில் இரு அறுவடை நுட்பம்

இரு அருவடை நுட்பம் என்பது கோடை இரவை பட்டத்தில் உளுந்து பயிருக்குரிய உர அளவுடன் 25-30 கிலோ யூரியாவை 40-45 நாளில் மேலுரமாக இடப்படுகிறது.  இதனால் 60-65 நாளில் முதல் அறுவடை முடிந்தவுடன் 20 நாட்களில் மீண்டும் துளிர்த்து 100 வது நாளில் இரண்டாவது அறுவடைக்கு பயிர் தயாராகிறது.  இதற்கு இரு அறுவடை தொழினுட்பம் என்றும் பெயர். இது தஞ்சாவூர் மாவட்த்தில் அதிக அளவு பின்பற்றப்படுகிறது.

மேற்கோள்

துப்புரவு முடிந்த இராமநாதபுரம் மாவட்ட ஆசிரியர்கள் தொடங்கிய கட்டுரைகள்
வேளாண்மை
தமிழக ஆசிரியர்கள் தொடங்கிய தாவரவியல் கட்டுரைகள்
என். சி. சி. கல்வி

என்.சி.சி வரையறுக்கப்பட்ட கல்வி நிறுவனம் (NCC Education Ltd) என்பது பிரித்தானியக் கல்வியை உலகளாவிய அளவில் அளிக்கின்ற ஓர் உலகாய அளவில் வழங்கும் வரையறுக்கப்பட்ட நிறுவனமாகும் .

வரலாறு 

 ஆரம்பத்தில் தேசிய கணினி மையத்தின் ஒரு பகுதியாக, NCC கல்வி ஆரம்பத்தில் 1966 ஆம் ஆண்டில் பிரித்தானிய அரசாங்கத்தால் மேற்கொள்ளப்பட்ட IT முயற்சியாக நிறுவப்பட்டது. NCC கல்வி 1976 ஆம் ஆண்டில் IT தகுதிகளை வழங்கத் தொடங்கியது மற்றும் 1997 ஆம் ஆண்டு முதல் அதன் உயர் கல்வித் துறையை வர்த்தக நிகழ்ச்சிகள் மற்றும் அடித்தளத் திட்டங்கள் . 2002 ஆம் ஆண்டின் தொடக்கத்தில், NCC கல்வி, பள்ளிகளுக்கான தகவல் தொடர்பாடல் தொழில்நுட்ப (ICT) திட்டங்களை வழங்கி வந்தது.

இன்று 

இன்று, NCC கல்விக்கு 50 க்கும் மேற்பட்ட நாடுகளில், (மான்செஸ்டர்), நேபாளம் (காத்மாண்டு), சீனா (பெய்ஜிங்), மலேசியா (கோலாலம்பூர்), மற்றும் தென்னாப்பிரிக்கா (கேப் டவுன்) மற்றும் உலகளாவிய கல்வி மேலாளர்களைப் பயன்படுத்துகிறது. NCC கல்வி தகுதிகள் மற்றும் பாடத்திட்டத்தை ஆணையம் (QCA) மூலம் அங்கீகாரம் பெற்றது மற்றும் ஆன்குவால் ஒழுங்குபடுத்தப்பட்டுள்ளது. பிரிட்டனில் பிசினஸ், புதுமை மற்றும் திறன்கள் (DBIS) திணைக்களத்தால் அங்கீகரிக்கப்பட்டது.

நிறுவனத்தின் தகுதிகள் UK பல்கலைக்கழகங்களின் எண்ணிக்கையை வெளிப்படுத்தியிருக்கின்றன அல்லது வருடங்களுக்கு ஒரு முறை, இரண்டு மற்றும் மூன்று குறிப்பிட்ட பட்டப்படிப்பு திட்டங்களில் நுழைகின்றன. NCC கல்வி, வர்செஸ்டர் பல்கலைக்கழகம், கிரீன்விச் பல்கலைக்கழகம், இளங்கலை டிகிரி மற்றும் ஹெர்ட்ஃபோர்ட்ஷையர் பல்கலைக்கழகத்துடன் ஒரு மாஸ்டர் திட்டத்தை வழங்கி வருகிறது.

குறிப்புகள் 

ஐக்கிய இராச்சியம்
ஐக்கிய இராச்சியத்தில் கல்வி
சன்ஸ்கார்

சன்ஸ்கார் என்பது இந்திய மாநிலமான லடாக் மாநிலத்தின் கிழக்குப் பகுதியிலுள்ள கார்கில் மாவட்டத்தின் துணை மாவட்டம். சன்ஸ்கார், லடாக்கின் அண்டைப் பகுதியுடன் சேர்ந்து, சுருக்கமாக மேற்கு திபெத்தில் பேரரசின் ஒரு பகுதியாக இருந்தது. ஜான்ஸ்கர் மலைத்தொடர் ஜம்மு மற்றும் காஷ்மீர் மாநிலத்திலுள்ள லடாக்கிலிருந்து ஜான்ஸ்காரைப் பிரிக்கும் ஒரு மலைத் தொடராகும். புவியியல் ரீதியாக, ஜான்ஸ்கர் மலைத்தொடர் டெடிஸ் இமய மலையின் பகுதியாகும். இது சுமார் 100 கி.மீ. பரப்பளவில் ஒருங்கிணைக்கப்பட்ட இமய மலையின் பகுதியாகும். இது சுமார் 100 கி.மீ. பரப்பளவில் ஒருங்கிணைக்கப்பட்ட வலுவான மடிப்பு மற்றும் உறுதியற்ற, பலவீனமான மெமமோர்ஃபோஸ் வண்டல் தொடர். சன்ஸ்கர் மலைத்தொடரின் சராசரி உயரம் சுமார் 6,000 மீ (19,700 அடி) ஆகும். அதன் கிழக்கு பகுதி ரூப்சூ என்று அழைக்கப்படுகிறது. 2020இல் மக்கள்தொகை 20,000 ஆக இருந்தது.

மேற்கோள்கள் 

துப்புரவு முடிந்த இராமநாதபுரம் மாவட்ட ஆசிரியர்கள் தொடங்கிய கட்டுரைகள்
கார்கில் மாவட்டம்
லடாக்கில் உள்ள ஊர்களும்  நகரங்களும்
ஜெய்வாபாய் மாநகராட்சிப் பெண்கள் மேல்நிலைப் பள்ளி, திருப்பூர்

ஜெய்வாபாய் மாநகராட்சிப் பெண்கள் மேல் நிலைப்பள்ளி தமிழ்நாட்டின் திருப்பூரில் உள்ள மிகப்பெரிய அரசு மாநகராட்சிப் பள்ளியாகும். இம் மகளிர் மேல்நிலைப் பள்ளியானது தமிழ்நாட்டிலேயே மிகுதியான மாணவர்களைக் கொண்ட பள்ளி என்ற பெருமை பெற்ற பள்ளியாகும். இப்பள்ளியில் 6 ஆம் வகுப்பு முதல் 12 ஆம் வகுப்பு வரை 7,185 மாணவிகள் படிக்கின்றனர். மேலும்  இங்கு பெற்றோர் ஆசிரியர் கழகத்தால் நியமிக்கப்பட்டுள்ள 22 ஆசிரியர்கள் உட்பட மொத்தம் 164 ஆசிரியர்கள் பணியாற்றுகின்றனர். இப்பள்ளியில் 1985 ஆம் ஆண்டில் ஆங்கில வழி வகுப்புகளும், 1994 இல் கணிணி வகுப்புகள் தொடங்கப்பட்டன. சிறப்பாக கணிணி கல்வியை வழங்கியதற்கான தேசிய விருது 2004 ஆம் ஆண்டு இந்தப் பள்ளிக்கு கிடைத்தது. புதுதில்லியில் நடைபெற்ற விழாவில் அப்போதைய குடியரசுத் தலைவர் அப்துல் கலாம் இவ் விருதை வழங்கினார். பள்ளி வளாகத்தில் மாணவிகள் உருவாக்கிய மழைநீர் சேமிப்புத் தொட்டி தமிழ்நாட்டுக்கே முன்னோடியாக விளங்கியது. இதற்காக இந்தப் பள்ளி மாணவிகளை 2002 ஆம் ஆண்டு நேரில் வரவழைத்து பாராட்டிய அப்போதைய முதல்வர் ஜெயலலிதா, ரூபாய் பத்தாயிரத்தை பரிசாக வழங்கினார்.

வரலாறு
1942 ஆம் ஆண்டு குஜராத் மாநிலத்தைச் சேர்ந்த டி. ஒ. ஆஷர் என்பவர், அவரது மனைவி ஜெய்வாபாயின் நினைவாக இப்பள்ளியைத் தொடங்கினார். 1942 இல் திருப்பூரிலுள்ள வாலிபாளையம் எனும் பகுதியில் பெண்களுக்கென்று தனியாக நகராட்சியின் ஆதரவுடன் இப்பள்ளி தொடங்கப்பட்டது. பின் சென்னை மாகாண அரசு புதிய பள்ளிக்காக 7.5 ஏக்கர் நிலம் வழங்கி உதவியது. இப்பள்ளிக்கான கட்டிடப் பணிகளுக்காக தி. சு. அவிநாசிலிங்கம் செட்டியார் நவம்பர் 11, 1948 இல் அடிக்கல் நாட்டினார். அன்றைய இந்திய மதிப்பில் ரூபாய் ஒரு லட்சம் செலவில் 18 வகுப்பறைகளுடன் கூடிய கட்டடம் கட்டப்பட்டது. அதன் பிறகு இப்பள்ளி அக்டோபர் 10, 1951 அன்று சென்னை மாநிலக் கல்வி மற்றும் சட்ட அமைச்சர் கே. மாதவ மேனனால் திறந்து வைக்கப்பட்டது. அப்போதைய  திருப்பூர் நகர்மன்றத் தலைவர் கே. என். பழனிச்சாமிக்கவுண்டர்  தலைமையில், பள்ளியின் நிறுவனர் டி. ஓ. ஆஷர் மற்றும் அவருடைய மகன்கள் பிரதாப் ஆஷர், கிருஷ்ணகுமார் ஆஷர் ஆகியோர் இந்தப் பள்ளியை திருப்பூர் நகராட்சிக்குத் தானமாக வழங்கினர். இதன் பிறகு இப்பள்ளி, ஜெய்வாபாய் நகராட்சிப் பெண்கள் மேல் நிலைப்பள்ளி எனும் பெயரில் செயல்பட்டு வந்தது. திருப்பூர் நகராட்சி, மாநகராட்சியாகத் தரம் உயர்த்தப்பட்டதைத் தொடர்ந்து இதன் பெயர்  ஜெய்வாபாய் மாநகராட்சிப் பெண்கள் மேல்நிலைப்பள்ளி என்று மாற்றமடைந்தது.

ஆதாரங்கள்
http://tiruppur.nic.in/schools.html

மேற்கோள்கள் 

தமிழ்நாட்டிலுள்ள மாநகராட்சிப் பள்ளிகள்
திருப்பூர் மாவட்டத்திலுள்ள அரசுப் பள்ளிகள்
ஆர். காளிதாசு

ஆர். காளிதாசு தமிழ்நாட்டின் அரசியல்வாதி ஆவார். அவர் இந்து மக்கள் கட்சியின் மாநில துணைத் தலைவராக இருந்தார்.

படுகொலை 

2005 ஆம் ஆண்டு ஜூன் 21 இல் பகல் ஒரு மணிக்கு காளிதாஸ் மற்றும் அவரது மகன் பாலசந்தர் ஆகியோர் மதுரை முனிச்சாலையில்  சென்றனர். அவர்களை இஸ்மாயில்புரம் 8 வது தெரு சந்திப்பு அருகில் 2 பேர் கத்தி, அரிவாளுடன் வழிமறித்தனர். அருகிலிருந்த ஒரு கடைக்குள், காளிதாஸ் தப்பி ஓடினார். எனினும் காளிதாஸ் ஆயுதங்களால் தாக்கி படுகொலை செய்யப்பட்டார். கொலை செய்யப்பட்ட போது அவருக்கு 55 வயது.

தீர்ப்பு
இவ்வழக்கில் இப்ராகிம்ஷா, முகமது அனிஷ் ஆகியோருக்கு 2008 ஆகஸ்ட் 4 இல் மதுரை விரைவு நீதிமன்றம் ஆயுள் தண்டனை விதித்தது. உயர்நீதிமன்றக் கிளையில் குற்றவாளிகள் மேல்முறையீடு செய்தனர். மனுதாரர்கள் மீதான குற்றச்சாட்டுக்களை, சந்தேகத்திற்கு இடமின்றி நிரூபிக்க அரசுத் தரப்பு தவறிவிட்டது என உயர்நீதிமன்றமக் கிளை தீர்ப்பு வழங்கியது. மன்னர் மைதீன் என்பவர் ஜனவரி 2004ல் கொலை செய்யப்பட்டார்.

ஆதாரங்கள்

2005 இறப்புகள்
துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
மேலூர் ஆர். சாமி

முன்னேற்றக் கழகத்தின் நிறுவனத் தலைவர்களில் ஒருவர் .

வாழ்க்கை 
1987 ஆம் ஆண்டு அதிமுகவில் இணைந்த இவர் 1989 ஆம் ஆண்டு அதிமுகவில் வட்டச் செயலாளராகப் பொறுப்பு வகித்தார். பின்னர் 1996 ஆம் ஆண்டு மேலூர் நகர்மன்ற உறுப்பினராக தேர்ந்தெடுக்கப்பட்டார். பின்னர் அதிமுக நகரச் செயலாளராக ஆனார். 2000 ஆம் ஆண்டு மாநில இளைஞர் அணி செயலாளராக ஜெயலலிதாவால் அறிவிக்கப்பட்டார். அதன்பிறகு இவர் 2001, 2006, 2011 ஆம் ஆண்டுகளில் நடைபெற்ற தேர்தல்களில் அண்ணா திராவிட முன்னேற்ற கழக வேட்பாளராக  மேலூர் தொகுதியில் போட்டியிட்டு தமிழ்நாடு சட்டமன்றத்திற்குத் தேர்ந்தெடுக்கப்பட்டார்.  ஜெயலலிதா மறைவுக்குப் பிறகு தினகரன் அணியில் மிகத் தீவிரமாக அரசியலில் ஈடுபடத் தொடங்கினார். தினகரனின் அம்மா மக்கள் முன்னேற்றக் கழக மாநில அமைப்புச் செயலாளராக செயல்பட்டார். சில ஆண்டுகளாக புற்றுநோயால் பாதிக்கப்பட்டு சிகிச்சை பெற்று வந்த இவர், 2018, மே 11 அன்று மரணமடைந்தார்.

மேற்கோள்கள் 

அனைத்திந்திய அண்ணா திராவிட முன்னேற்றக் கழக அரசியல்வாதிகள்
2018 இறப்புகள்
துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
மதுரை மாவட்ட நபர்கள்
12 ஆவது தமிழ்நாடு சட்டமன்ற உறுப்பினர்கள்
13 ஆவது தமிழ்நாடு சட்டமன்ற உறுப்பினர்கள்
14 ஆவது தமிழ்நாடு சட்டமன்ற உறுப்பினர்கள்
மொய் விருந்து விழா

மொய் விருந்து விழா (Moi Virundhu Festival) இந்தியாவின் தமிழ்நாடு மாநிலம் புதுக்கோட்டை மாவட்டத்தின் ஆலங்குடி, கறம்பக்குடி, அறந்தாங்கி வட்டங்களில் கடந்த 30 ஆண்டுகளுக்கும் மேலாக நடத்தப்பட்டு வருகிறது. வழக்கமாக ஒவ்வோர் ஆண்டும் ஆடி மாதத்தில் இவ்விழா நடத்தப்படுகிறது. 

ஒரு நபர் நான்கு ஆண்டுகளுக்கு ஒருமுறை என ஒவ்வொரு இடத்திலும் 05 முதல் 15 நபர்களுக்கும்  மேற்பட்டோர் ஒன்று சேர்ந்து ஒரே இடத்தில் மொய் விருந்து விழா நடத்துவர். விழாவில் கலந்து கொள்பவர்களுக்கு கறி விருந்து பரிமாறப்படும். இவ்வாறு ஒவ்வோர் ஆண்டும் பல இடங்களில் மொய் விருந்து நடக்கும். மொய் விருந்து நடத்துபவர்களுக்கு லட்சங்களிலும், கோடிகளிலும் மொய் தொகை கிடைக்கும் என்று கூறப்படுகிறது. 

திருமணம் உள்ளிட்ட சுப நிகழ்ச்சிகள், வீடு கட்டுதல், விவசாய நிலங்கள் வாங்குதல், தொழில் முதலீடு, கல்வி செலவு உள்ளிட்ட பெரிய அளவில் பணத்தேவை இருக்கும் சமயங்களில் தஞ்சை, புதுக்கோட்டை மாவட்டங்களின் சில குறிப்பிட்ட பகுதிகளில் இவ்விழா நடத்தப்படுகிறது. மொய்விருந்து விழா என அழைப்பிதழும் அச்சடிக்கப்படுகிறது. உறவினர்கள், நண்பர்கள் உள்ளிட்ட பலருக்கும் அழைப்பிதழ் கொடுத்து அழைக்கிறார்கள்.

சா்ச்சைகள்  
மொய் விருந்து விழாவினால் மிகவும் பயன்பெறுபவா்கள் வசதி படைத்தவா்கள் என்றும் இவா்கள் போட்ட மொய்யினை நான்காண்டுகள் கழித்து வட்டியும் முதலுமாக வசூலித்து அதிக பயன் பெறுகிறாா்கள் என்றும் பரவலாக ஒரு கருத்து பேசப்படுகிறது. இவ்விழாக்களில் பங்கெடுத்துக்கொள்ளும் ஏழை  மக்கள் கட்டாயமாக மொய் செய்யும் நிலைக்கு தள்ளப்பட்டு மிகுந்த மன உளைச்சலுக்கு ஆட்படுத்தப்படுகிறாா்கள் என்றும் கூறப்படுகிறது.

மேற்கோள்கள்

துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
புதுக்கோட்டை மாவட்டம்
தஞ்சாவூர் மாவட்டம்
விழாக்கள்
பண்பாடு
பின்நெல்லா லிம்பாடா

பின்நெல்லா லிம்பாடா (தாவர வகைப்பாட்டியல்:Pinnatella limbata) நெக்கரேசிய குடும்பத்தின் பாசி வகைகளாகும். இது இந்தியாவின் கர்நாடகாவின் உத்தரகன்னர் மாவட்டத்தில் உள்ளது. அதன் இயற்கை வாழ்விடம் ஆறுகள் ஆகும். அது வாழிட இழப்புகளால் அச்சுறுத்தப்படுகிறது.

மேற்கோள்கள் 

இந்தியத் தாவரங்கள்
பன்னாட்டு இயற்கைப் பாதுகாப்புச் சங்கத்தின் செம்பட்டியல் - மிக அருகிய இனம்
தாவரவியல் பெயருடையக் கட்டுரைகள்
தகவற்பெட்டி தேவைப்படும் தாவரவியல் கட்டுரைகள்
மிக அருகிய ஆசியத் தாவரங்கள்
துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்
மொட்டையா குடும்பன்

மொட்டையா குடும்பன் (Mottaya Kudumban) என்பவர் இந்திய அரசியல்வாதியும், தமிழ்நாட்டின் முன்னாள் சட்டமன்ற உறுப்பினரும் ஆவார். 1952ஆம் ஆண்டு நடைபெற்ற முதலாவது சட்டமன்றத் தேர்தலில் முதுகுளத்தூர் தொகுதியிலிருந்து பார்வார்டு பிளாக் (மார்க்சியம்) வேட்பாளராக தமிழக சட்டசபைக்கு தேர்ந்தெடுக்கப்பட்டார். இந்தத் தேர்தலில் இதே தொகுதியிலிருந்து இரண்டாவது வெற்றியாளராக முத்துராமலிங்கத் தேவரும் தேர்ந்தெடுக்கப்பட்டார்.

மேற்கோள்கள் 

துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
1 ஆவது தமிழ்நாடு சட்டமன்ற உறுப்பினர்கள்
டி. டி. முத்துகுமாரசுவாமி நாயுடு

டி. டி. முத்துகுமாரசுவாமி நாயுடு (T. D. Muthukumaraswamy Naidu) என்பவர் ஒரு இந்திய அரசியல்வாதியும், தமிழகத்திலிருந்து தேர்ந்தெடுக்கப்பட்ட முன்னாள் நாடாளுமன்ற உறுப்பினரும் ஆவார். 1957 ஆம் ஆண்டு நடைபெற்ற தேர்தலில் போட்டியிட்டு கடலூர் தொகுதியில் இருந்து சுயேட்சை வேட்பாளராக நாடாளுமன்றத்துக்குத் தேர்ந்தெடுக்கப்பட்டார்.

தமிழ்நாட்டில் சட்டமன்ற உறுப்பினராகவும் பணியாற்றினார். 1952 ஆம் ஆண்டு நடைபெற்ற தேர்தலில் திருக்கோயிலூர் சட்டமன்றத்  தொகுதியில் இருந்து தமிழ்நாடு உழைப்பாளர் கட்சி சார்பில் தமிழ்நாடு சட்டமன்ற உறுப்பினராக தேர்வு செய்யப்பட்டார்.

மேற்கோள்கள் 

இருபதாம் நூற்றாண்டு இந்திய அரசியல்வாதிகள்
தமிழ்நாட்டைச் சேர்ந்த மக்களவை உறுப்பினர்கள்
துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
1 ஆவது தமிழ்நாடு சட்டமன்ற உறுப்பினர்கள்
எஸ். முத்துராமலிங்கம்

எஸ்.முத்துராமலிங்கம் ஒரு இந்திய அரசியல்வாதியும் முன்னாள் சட்டமன்ற உறுப்பினரும் ஆவார்.

இவர் 1980 தேர்தலில் இராதாபுரம் தொகுதியில் இருந்து காந்தி காமராஜ் தேசிய காங்கிரஸ் வேட்பாளராக தமிழ்நாடு சட்டமன்றத்திற்குத் தேர்ந்தெடுக்கப்பட்டார்.

மேற்கோள்கள் 

வாழும் நபர்கள்
பி. பக்தவக்சல நாயுடு

பி.பக்தவக்சல நாயுடு இந்திய தேசிய காங்கிரஸின் சேர்ந்தவரும், சென்னை மாகாண சட்டமன்ற உறுப்பினரும் ஆவார். இவர் 1952 முதல் 1967 வரை அவர் சென்னை சட்ட பேரவை துணைத் தலைவராகப் பணியாற்றினார்.

மேற்கோள்கள் 

இந்திய தேசிய காங்கிரஸ் அரசியல்வாதிகள்
துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
ஆர். நவநீத கிருஷ்ண பாண்டியன்

ஆர். நவநீத கிருஷ்ண பாண்டியன் (R. Navaneetha Krishna Pandian) என்பவர் இந்திய அரசியல்வாதியும் முன்னாள் சட்டமன்ற உறுப்பினரும் ஆவார். 1980 தேர்தலில் ஆலங்குளம் தொகுதியில் இருந்து காந்தி காமராஜ் காங்கிரஸ் கட்சியின் வேட்பாளராக தமிழ்நாடு சட்டசபைக்கு தேர்ந்தெடுக்கப்பட்டார் . முன்னதாக 1977 ஆம் ஆண்டு நடைபெற்ற தமிழ்நாடு சட்டமன்றத் தேர்தலில் இவர் சனதா கட்சியின் வேட்பாளராகப் போட்டியிட்டு தோல்வியடைந்தார். இத்தேர்தலில் அனைத்திந்திய அண்ணா திராவிட முன்னேற்றக் கழக வேட்பாளர் வி. கருப்பசாமி பாண்டியன் வெற்றி பெற்றார்.

மேற்கோள்கள் 

வாழும் நபர்கள்
துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
திருநெல்வேலி மாவட்ட நபர்கள்
குடந்தை என். இராமலிங்கம்

குடந்தை என். ராமலிங்கம் (பிறப்பு: ஆகஸ்ட் 15, 1944) என்பவர் ஒரு இந்திய அரசியல்வாதியும், தமிழ்நாட்டிலிருந்து தேர்ந்தெடுக்கப்பட்ட முன்னாள் நாடாளுமன்ற உறுப்பினரும் ஆவார். 1977, 1980 இந்திய நாடாளுமன்றத் தேர்தல்களில் மயிலாடுதுறை தொகுதியில் இருந்து  இந்திய தேசிய காங்கிரஸ் சார்பில் தேர்ந்தெடுக்கப்பட்டார்..

மேற்கோள்கள் 

1944 பிறப்புகள்
வாழும் நபர்கள்
தமிழ்நாட்டைச் சேர்ந்த மக்களவை உறுப்பினர்கள்
6வது மக்களவை உறுப்பினர்கள்
7வது மக்களவை உறுப்பினர்கள்
ஊர் பெயரால் அறியப்படும் மக்கள்
பாம்புக்கோவில் சந்தை (ஊர்)

பாம்புக்கோவில் சந்தை என்றும் மடத்துப்பட்டி என்றும் வழங்கப்படுவது தென்காசி மாவட்டத்தில் சங்கரன்கோவில் ஒன்றியத்தில் மேற்கு மலைத்தொடரின் புளியங்குடி அருகே அமைந்திருக்கும் ஊர்.

மக்கள் வகைப்பாடு 
இங்கு இந்து, முஸ்லீம், கிறித்துவர் என்னும் மூன்று மதங்களைச் சார்ந்த மக்களும் வாழ்கின்றனர். இவர்களது முக்கியமான தொழில் விவசாயம். பீடி சுற்றும் தொழிலும் நடைபெறுகிறது.

சிறப்புகள்
இவ்வூரில் நாகதேவதையை மக்கள் பழங்காலம் தொட்டே வணங்கி வருகின்றனர். இவ்வூரில் பாம்பாலம்மன் கோவில் அமைந்துள்ளது. இக்கோவிலை வணங்குபவர்களது துன்பங்களை அம்மன் நீக்குகின்றார் என்பது அக்கோயிலை வழிபடுவோரின் நம்பிக்கை. செவ்வாய்க்கிழமை புகழ் பெற்ற சந்தை இங்கு நடைபெறுகிறது.

இவ்வூரில் ஊராட்சி ஒன்றிய நடுநிலைப்பள்ளி அமைந்துள்ளது. 

புளியங்குடிகான இரயில் நிலையம் இவ்வூரில் அமைந்துள்ளது.

படத்தொகுப்பு

மேற்கோள்

தென்காசி மாவட்ட ஊர்களும் நகரங்களும்
எம். டி. இராமசாமி

எம். டி. ராமசாமி (M. D. Ramasami) ஓர் இந்திய அரசியல்வாதியும், தமிழகத்தின் சட்டமன்ற முன்னாள் உறுப்பினரும் ஆவார். 1957 தேர்தலில் அருப்புக்கோட்டை தொகுதியில் போட்டியிட்டு சுயேட்சை வேட்பாளராக இவர் தமிழ்நாடு சட்டசபைக்குத் தேர்ந்தெடுக்கப்பட்டார்..

மேற்கோள்கள் 

தமிழ்நாடு சட்டமன்ற உறுப்பினர்கள்
துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
பி. இராமசாமி பிள்ளை

பி. இராமசாமி பிள்ளை (P. RamasamyPillai) ஓர் இந்திய அரசியல்வாதியும் தமிழ்நாட்டைச் சேர்ந்த முன்னாள் சட்டமன்ற உறுப்பினரும் ஆவார்.1952 மற்றும் 1954 ஆம் ஆண்டுகளில் நடைபெற்ற தேர்தல்களில் கன்னியாகுமரி மாவட்டத்தில் திருவட்டாறு தொகுதியில் போட்டியிட்டு தமிழ்நாடு காங்கிரசு வேட்பாளராக திருவாங்கூர்-கொச்சி சட்டமன்றத்திற்கு தேர்ந்தெடுக்கப்பட்டார். கன்னியாகுமரி மாவட்டம் தமிழகத்துடன் இணைவதற்கு முன்னர் இந்த முதல் தேர்தல் நடைபெற்றது.

மேற்கோள்கள் 

கன்னியாகுமரி மாவட்ட நபர்கள்
துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
வி. வி. இராமசாமி

வி. வி. இராமசாமி (V. V. Ramasami) இந்தியாவைச் சேர்ந்த ஓர் அரசியல்வாதியாவார். முன்னாள் சட்டமன்ற உறுப்பினரான இவர் 1952 ஆம் ஆண்டு நடைபெற்ற தேர்தலில் விருதுநகர் தொகுதியில் சுயேட்சை வேட்பாளராகப் போட்டியிட்டு தமிழ்நாடு சட்டமன்றத்திற்கு தேர்ந்தெடுக்கப்பட்டார்.

மேற்கோள்கள் 

இந்திய அரசியல்வாதிகள்
துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
விருதுநகர் மாவட்ட நபர்கள்
இராமசுந்தர கருணாலய பாண்டியன்

ராமசுந்தர கருணாலயா பாண்டியன் இந்திய அரசியல்வாதியும் முன்னாள் சட்டமன்ற உறுப்பினரும் ஆவார். 1952 தேர்தலில் சங்கரன் கோவில் தொகுதியில் இருந்து சுயேட்சை வேட்பாளராக தமிழ்நாடு சட்டசபைக்கு தேர்ந்தெடுக்கப்பட்டார்.

மேற்கோள்கள் 

துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
திருநெல்வேலி மாவட்ட நபர்கள்
ஆர். ஆர். தேவர்

ஆர். ஆர். தேவர் (R. R. Thevar) ஓர் இந்திய அரசியல்வாதியும், தமிழ்நாட்டின் சட்டமன்ற முன்னாள் உறுப்பினரும் ஆவார். 1967 இல் நடைபெற்ற தேர்தலில் முதுகுளத்தூர் தொகுதியில் இருந்து சுதந்திரா கட்சியின் வேட்பாளராகப் போட்டியிட்டு தமிழ்நாடு சட்டசபைக்கு தேர்ந்தெடுக்கப்பட்டார்..

மேற்கோள்கள் 

தமிழ்நாடு சட்டமன்ற உறுப்பினர்கள்
துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
வேலுச்சாமி தேவர்

வேலுச்சாமி தேவர் (Veluchamy Thevar) இந்தியாவைச் சேர்ந்த ஓர் அரசியல்வாதியும் முன்னாள் சட்டமன்ற உறுப்பினரும் ஆவார். 1957 ஆம் ஆண்டு நடைபெற்ற தேர்தலில் ஆலங்குளம் தொகுதியில் சுயேட்சை வேட்பாளராகப் போட்டியிட்டு  தமிழ்நாடு சட்டமன்றத்திற்கு தேர்ந்தெடுக்கப்பட்டார்.

தேர்தலில் இவர் தன்னை எதிர்த்துப் போட்டியிட்ட இந்திய தேசிய காங்கிரசு வேட்பாளர் செல்லப்பாண்டியன் தேவரைக் காட்டிலும் 4096 வாக்குகள் அதிகம் பெற்று வெற்றி பெற்றார்.

மேற்கோள்கள் 

துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
தி. சதன் திருமலை குமார்

தி. சதன் திருமலை குமார் (T. Sadhan Tirumalaikumar) இந்திய அரசியல்வாதியும் சட்டமன்ற உறுப்பினரும் ஆவார். 2006 ஆம் ஆண்டு நடைபெற்ற தேர்தலில் மறுமலர்ச்சி திராவிட முன்னேற்ற கழக வேட்பாளராகப் போட்டியிட்டு வாசுதேவநல்லூர் தொகுதியில் இருந்து தமிழ்நாடு சட்டசபைக்கு தேர்ந்தெடுக்கப்பட்டார். சங்கரன்கோவில் (சட்டமன்ற தொகுதியில்) 2 ஆவது இடத்தில் வெற்றி பெற்ற பிறகு - 2012 ஆம் ஆண்டு இடைத் தேர்தல் நடைபெற்றது.

மேற்கோள்கள் 

வாழும் நபர்கள்
16 ஆவது தமிழ்நாடு சட்டமன்ற உறுப்பினர்கள்
மறுமலர்ச்சி திராவிட முன்னேற்றக் கழக அரசியல்வாதிகள்
சி. வேலாயுதம்

சி. வேலாயுதம் (C. Velayudham - இறப்பு 8 மே, 2024)  ஓர் இந்திய அரசியல்வாதியும், முன்னாள்  தமிழக சட்டமன்ற உறுப்பினரும் ஆவார்.1996 தேர்தலில் பத்மநாபபுரம் தொகுதியில் இருந்து தமிழ்நாடு சட்டசபைக்கு தேர்ந்தெடுக்கப்பட்ட சட்டமன்ற வேட்பாளர் ஆவார். மேலும், தமிழ்நாட்டில் முதல் முதலாக பாரதிய ஜனதா கட்சி சார்பில் வெற்றி பெற்ற வேட்பாளரும் ஆவார்.

மேற்கோள்கள்

வெளி இணைப்புகள் 

 1996 Tamil Nadu Election Results, Election Commission of India
இருபதாம் நூற்றாண்டு இந்திய அரசியல்வாதிகள்
வாழும் நபர்கள்
11 ஆவது தமிழ்நாடு சட்டமன்ற உறுப்பினர்கள்
துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
ஏ. எம். வேலு

ஏ. எம். வேலு (A. M. Velu) என்பவர் இந்திய அரசியல்வாதியும் தமிழ்நாட்டிலிருந்து தேர்ந்தெடுக்கப்பட்ட முன்னாள் நாடாளுமன்ற உறுப்பினரும் ஆவார் . 1980 தேர்தலில் இந்திய தேசிய காங்கிரசு (இந்திரா) வேட்பாளராகவும், 1996 தேர்தலில் தமிழ் மாநில காங்கிரசு வேட்பாளராகவும் அரக்கோணம் தொகுதியிலிருந்து மக்களவைக்குத் தேர்ந்தெடுக்கப்பட்டார். இவர் ஆகத்து 13, 2020 அன்று உடல் நலக்குறைவால் காலமானார்.

மேற்கோள்கள் 

11வது மக்களவை உறுப்பினர்கள்
14வது மக்களவை உறுப்பினர்கள்
இருபதாம் நூற்றாண்டு இந்திய அரசியல்வாதிகள்
21-ஆம் நூற்றாண்டு இந்திய அரசியல்வாதிகள்
7வது மக்களவை உறுப்பினர்கள்
2020 இறப்புகள்
துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
எல். வெங்கடேசன்

எல். வெங்கடேசன் ஓர் இந்திய அரசியல்வாதியும், முன்னாள் தமிழ்நாடு சட்டமன்ற உறுப்பினரும் ஆவார். இவர் 2011 ஆம் ஆண்டு சட்டமன்றத் தேர்தலில், தேசிய முற்போக்கு திராவிடர் கழகத்தின் சார்பில்  திருக்கோயிலூர் சட்டமன்றத் தொகுதியிலிருந்து தமிழ்நாடு சட்டமன்றத்திற்குத் தேர்ந்தெடுக்கப்பட்டார்.

மேற்கோள்கள் 

வாழும் நபர்கள்
தமிழ்நாடு சட்டமன்ற உறுப்பினர்கள்
தேசிய முற்போக்கு திராவிடக் கழக அரசியல்வாதிகள்
14 ஆவது தமிழ்நாடு சட்டமன்ற உறுப்பினர்கள்
துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
விழுப்புரம் மாவட்ட நபர்கள்
பயிர் உருவகப்படுத்துதல் மாதிரி

பயிர் உருவகப்படுத்துதல் மாதிரி (Crop Simulation Model - CSM) ஓர் உருவகப்படுத்துதல் மாதிரியாகும், இது வானிலை, மண் நிலைகள் மற்றும் பயிர் மேலாண்மை ஆகியவற்றால் பயிரின் வளர்ச்சி மற்றும் அதன் வளர்ச்சிச் செயல்முறைகளை விவரிக்கிறது. பொதுவாக, இத்தகைய மாதிரிகள் குறிப்பிட்ட வளர்ச்சி நிலைகளை அடையும் நேரத்தை மதிப்பிடுகின்றன, பயிர் கூறுகளின் உயிர்ப்பொருள் (எ.கா., இலைகள், தண்டுகள், வேர்கள் மற்றும் அறுவடை செய்யக்கூடிய பொருட்கள்) அவை காலப்போக்கில் மாறுகின்றன, மேலும் மண்ணின் ஈரப்பதம் மற்றும் ஊட்டச்சத்து நிலைகளில் ஏற்படும் மாற்றங்கள்.

கணக்கீட்டு வகைகள்
பயிர் உருவகப்படுத்துதல் மாதிரிக் கணக்கீடானது கீழ்காணும் 3 பிரிவாக வகைப்படுத்தபடுகிறது. 
அவைகளாவன,

1.	புள்ளியியல் மாதிரி முறை
ஓரிடத்தில் நிலவும் காலச் சூழ்நிலைக்கேற்றவாறு அவ்விடத்தில் ஏற்படும் விளைச்சல் கூடுதல், குறைதல் முறைகளைக் கணக்கிட்டு புள்ளி விவரங்கள் மூலம் அறிந்து கொள்ளல்.

2.	இயந்திர மாதிரி முறை
இது தாவரம் மற்றும் மண்ணின் அடிப்படைத் தத்துவங்களை உள்ளடக்கியது. இது பொதுவாக குறுகிய காலப் பயிர்களுக்கு கணக்கீடு செய்வது. இது தாவரத்தின் தொடர் பரிணாமத்தை உள்ளடக்கியது.

3.	செயல்பாட்டு மாதிரி முறை
இது இயந்திர மாதிரி முறையை விட எளிதானது. சரியான கண்க்கீடுகளை உள்ளடக்கியது. பென்மேன் சமன்பாடு இதற்கு ஓர் உதாரணம்.

பொதுவாக பயன்படும் முறைகள்
 கிராப்சிஸ்ட், வாஷிங்டன் பல்கலைக் கழகத்தால் உருவாக்கப்பட்ட பல வருட பல பயிர் பயிர் விளைச்சல் கணக்கீடு மாதிரி.
 ஏபிசிஐஎம், இது சி.எஸ்.ஐ.ஆ.ஓ குயின்ஸ்லேண்ட் பல்கலைக்கழகத்தால் உருவாக்கப்பட்டது.

மேற்கோள்கள்

 "What Are Crop Simulation Models?". Agricultural Research Service, United States Department of Agriculture. Retrieved May 23, 2014.
 "Georgia Crop Simulation Model". Georgia Weather. Retrieved May 23, 2014.
 to:a b "CropSyst". Retrieved May 23, 2014.
 Hoogenboom, Gerrit; White, Jeffrey W.; Messina, Carlos D. "From genome to crop: integration through simulation modeling". doi:10.1016/j.fcr.2004.07.014.
 Chakrabarti, B. "Crop Simulation Models" (PDF). Indian Agricultural Research Institute. Retrieved May 23, 2014.
 to:a b Basso, Bruno; Cammarano, David; Carfagna, Elisabetta. "Review of Crop Yield Forecasting and Early Warning Systems" (PDF).
 Dourado-Neto, D.; Teruel, D. A.; Reichart, K.; Nielsen, D. R.; Frizzone, J. A.; Bacchi, O. O. S. "Principles of crop modeling and simulation: I. uses of mathematical models in agricultural science".
 APSIM

துப்புரவு முடிந்த சிவகங்கை மாவட்ட ஆசிரியர்கள் தொடங்கிய கட்டுரைகள்
தாவரவியல்
தாவர வகைப்பாட்டியல்
கணக்கியல்
பையோபைட்டம் அம்ப்ராகுலம்

பையோபைட்டம் அம்ப்ராகுலம் (Biophyturn umbraculum) ஒரு ஆக்ஸாலிடேசி குடும்பத்தை சேர்ந்த தாவரமாகும். இத்தாவரம் இந்தியா, சீனா, இந்தோனேசியா, மலேசியா, பர்மா, (மியான்மர்) நியூ கினியா, பிலிப்பைன்ஸ், தாய்லாந்து, வியட்நாம், ஆப்ரிக்கா, மற்றும் மடகாஸ்கர், போன்ற நாடுகளில் காணப்படுகிறது.

இது ஒரு ஓராண்டு (அ) ஒரு பருவத் தாவரமாகும். இதன் உயரம் 15 செ.மீ இதன் பூக்கள் கூட்டு மஞ்சரியாகும் (Sessile umbels)

மேற்கோள்கள் 

துப்புரவு முடிந்த சிவகங்கை மாவட்ட ஆசிரியர்கள் தொடங்கிய கட்டுரைகள்
இருவித்திலைத் தாவரங்கள்
தமிழக ஆசிரியர்கள் தொடங்கிய தாவரவியல் கட்டுரைகள்